Realtempa strategia videoludo

Realtempa strategia videoludo ( real-time strategy aŭ RTS) estas subĝenro de strategiaj videoludoj, kiu ne progresas laŭvice, sed permesas al ĉiuj ludantoj ludi samtempe, en "reala tempo". Kontraste, en laŭvicaj strategiaj videoludoj ( turn-based strategy aŭ TBS), ludantoj ludas sinsekve. La termino "realtempa strategio" estis kreita de Brett Sperry por reklami Dune II en la fruaj 1990-aj jaroj.

En realtempa strategia videoludo, ĉiu partoprenanto poziciigas strukturojn kaj manovras multajn unuojn sub sia nerekta kontrolo por sekurigi areojn de la mapo kaj/aŭ detrui la havaĵojn de siaj kontraŭuloj. En tipa RTS-ludo, eblas krei pliajn unuojn kaj strukturojn, ĝenerale limigitajn de la disponeblaj provizoj. Tiuj provizoj siavice estas kolektitaj per kontrolo de specialaj lokoj sur la mapo kaj/aŭ posedo de certaj tipoj de unuoj kaj strukturoj dediĉitaj al ĉi tiu celo. Pli specife, la tipa ludo en la RTS-ĝenro enhavas elementojn de materialo-kolektado, bazkonstruado, enluda teknologia evoluigo kaj nerekta kontrolo de batalunuoj.

La taskoj, kiujn la ludanto devas plenumi por venki en RTS-ludo, povas esti tre postulemaj, ofte bezonante kompleksajn uzantointerfacojn. Iuj trajtoj estis rekte inspiritaj de komputila labortablo. Ekzemple, la tekniko "klaki kaj treni" kutime eblas krei skatolon, kiu selektas ĉiujn unuojn en la koncernata areo. Kvankam iuj videoludaj ĝenroj proponas konceptojn kaj ludmekanikojn iom similajn al realtempa strategio, ili ĝenerale ne estas konsiderataj kiel RTS-ludoj.

 Vidu ankaŭ 

 Tipoj de videoludoj

 Referencoj 

Kategorio:Videoludaj ĝenroj